Source: https://sportescu.ro/confirmarea-csm-bucuresti-liga/
Timestamp: 2018-08-18 00:20:23+00:00

Document:
Acasă SPORTita Confirmarea! CSM București poate câștiga Liga Campionilor în acest an
Avem confirmarea după victoria clară, de aseară, cu Gyor (28-22): CSM București poate câștiga Liga Campionilor în acest an.
Între două meciuri istorice ale Simonei Halep, cu Angelique Kerber și Caroline Wozniacki, în fazele finale ale turneului de Grand Slam de la Melbourne, echipa de handbal CSM București a înregistrat la rândul ei un rezultat imens.
Campioana Europei a învins rivala Gyor în Liga Campionilor, 28-22, după un joc foarte convingător, apreciat la scenă deschisă de 5.000 de fani entuziaști.
Pentru cele alintate „tigroaicele” a fost primul mare examen al sezonului, în tentativa de a câștiga Liga Campionilor, la doi ani distanță după ce a reușit aceeași performanță, tot împotriva lui Gyor.
Campanie spectaculoasă de achiziții
În vara trecută, echipa susținută de Primăria Capitalei a realizat o campanie spectaculoasă de achiziții, danezei Helle Thomsen fiindu-i puse la dispoziție jucătoare de 5 stele, în frunte cu „perla” Cristina Neagu.
În campionatul României, CSM București a defilat, fiecare meci în parte fiind câștigat la pas, la diferențele pe care și le-a dorit. De valoarea reală ca echipă nu ne-am convins nici în prima parte a grupelor Ligii Campionilor, având în vedere adversarele cotate cu șanse mai mici de a ajunge departe.
Partida de vineri seara cu Gyor, desfășurată în Sala Polivalentă din Capitală, avea să dea răspunsul pe care îl așteptau foarte mulți fani, de mai bine de 6 luni. Are CSM București suficientă putere pentru a merge până la capăt în acest sezon al Ligii Campionilor?
Uneori, nu e suficient să ai numai vedete, lucru demonstrat la cel mai înalt nivel, inclusiv la fotbal, ci contează foarte mult și cum le asamblezi. Iar răspunsul a venit.
Vezi si... România învinge Franța la debutul EMF Euro 2016 (Video)
Reprezentanta României a făcut un joc solid, iar la sfârșitul celor 60 de minute a învins deținătoarea trofeului cu 28-22, un rezultat destul de sever și de rar în contabilitatea echipei Gyor.
Cristina Neagu a strălucit ca de obicei, a fost în linia întâi și a fost cea care a deschis apetitul echipei pentru victorie. Dar CSM București nu a avut numai un lider, un inter stânga veritabil care face diferența, ci a arătat „beton” pe toate posturile.
Paula Ungureanu și Jelena Grubisic s-au completat în poartă și au intervenit atunci când echipa avea mai mare nevoie. Campioana României a avut și un inter dreapta, Amanda Kurtovic, care a făcut-o pe Gyor să nu știe la cine să se apere mai întâi. Neagu și Kurtovic au înscris nu mai puțin de 15 goluri!
Bella Gullden este o altă jucătoare care nu mai are nevoie de nicio prezentare la CSM, este „mintea limpede” din centrul terenului, dar echipa a avut și linie de semicerc. Mehmedovic, Hagman, Manea și Frafjord au contribuit substanțial la un joc destul de consistent, modern, spectaculos, intens.
CSM București a demonstrat însă că este o adevărată echipă după modul cum s-a apărat. Marile victorii la handbal se obțin cu defensiva, iar jucătoarele au fost tigroaice în adevăratul sens al cuvântului. Au jucat agresiv, și-au sufocat adversarele, au recuperat mingi, în concluzie au avut atitudine! Așa s-a născut și un mare succes pentru handbalul feminin, unul care poate anunța o victorie și mai mare.
Până în prima jumătate a lunii mai, când va avea loc turneul „Final 4” al Ligii Campionilor la Budapesta, mai este destul timp, Gyor își poate linge rănile, dar la această oră CSM București a primit „certificatul de garanție” că va fi acolo și că va conta în bătălia pentru trofeu.
Vezi si... Top 7 coordonatori de joc ai Stelei de la Hagi încoace

References: CSM 
 CSM 
 CSM 
 CSM 
 CSM 
 CSM 

CSM 
 CSM